Бомбашки напад на Бостонском маратону 2013.
Бомбашки напад на Бостонски маратон догодио се 15. априла 2013. у близини циља маратона у самом центру Бостона. У размаку од 12 секунди експлодирале су две бомбе које су биле удаљене око 170 метара једна од друге. Од последица експлозије погинуло је троје људи, укључујући осмогодишњег дечака, док је 183 повређено, од чега је најмање 17 било у критичном стању.